‘सपने वह नहीं होते हैं जो कि सोये में देखे जाते हैं बल्कि सपने वह होते हैं जो आपको सोने नहीं देती’ महान विचारक डाँ एपीजे अब्दुल कलाम की ये पंक्तियां शायद आज हम सब पर फिट बैठ रही हैं। मधेश के प्रति राष्ट्रीय राजनीति में जो कुछ भी चल रहा है वह वाकई हमें सोने नहीं दे रही है, क्योंकि मधेश और मधेशी जनता के लिए हमने जो सपने देखे थे वह सपना धीरे धीरे ही सही अब ओझल में पडता दिखाई दे रहा है। यह सच है कि हम सभी विभिन्न पेशें से आबद्ध हैं और यह भी सच है कि मधेश और मधेशी को हक दिलाने के लिए अपने अपने स्थान से हम सभी अलग अलग तरीके से प्रयासरत भी हैं। लेकिन अब यह फैसले की घडी आ गई है कि हम इस पर पुनर्विचार करें कि क्या हम जो अलग तरीके से प्रयास कर रहे हैं वह काफी है – उत्तर आपको स्वयं मिल जाएगा कि नहीं१ वास्तव में अब समय आ गया है कि इतिहास को ध्यान में रखते हुए मधेश और मधेशी जनता के भविष्य को सही राह पर लाने के लिए संगठित और सामूहिक प्रयास की आवश्यकता है।